hy hy en hy en hy hy hy hy en hy hy hy hy en hy hy hy en hy hy hy hy en hy en en en en hy en en en en en en en hy hy hy hy hy hy hy hy hy hy hy hy hy hy hy hy hy hy hy hy hy en hy hy hy hy hy hy hy hy hy hy hy hy hy hy hy hy hy en en
Սանկտ Պետերբուրգի Էրմիտաժ պատկերասրահը հանդիսանում է  Ռուսաստանում արտասահմանյան արվեստի ամենհին ու ամենամեծ գանձարանը, ինչպես նաև աշխարհի ամենամեծ  պատմա-մշակութային թանգարաններից մեկը:
Ժամանակակից Էրմիտաժն իրենից ներկայացնում է  թանգարանային բարդ համալիր, որի  հմնական ցուցադրական հատվածը գրավում են Նևա գետի ափին ձգվող  հինգ կառույցներ՝ Սանկտ Պետերբուրգի կենտրոնում, որոնցից  գլխավորն ընդունված է համարել Ձմեռային պալատը:
Ներկայումս պալատի հավաքածուն ներառում է արվեստի ու համաշխարհային մշակույթի  մոտ երեք միլիոն գործ՝ սկսած քարե դարի գործերից մինչև ժամանակակից աշխատանքներ:
Էրմիտաժը հետագայում եւս համալրվում է մի շարք հավաքածուներով: Ալեքսանդր I եւ Նիկոլայ I կայսրերը եւս մեծ ուշադրություն էին դարձնում պալատի արվեստի հավաքածուն մեծացնելու գործին եւ գնում էին ոչ միայն հավաքածուներ, այլև՝ արվեստի առանձին գործեր եւս:
Մինչ   XIX դարի կեսերը Էրմիտաժը հասանելի էր միայն ընտրյալներին: Այդպես՝ անգամ Ալեքսանդր Պուշկինն  է  մուտքի թույլտվություն ստանում միայն կայսեր որդու մոտ ծառայող Ժուկովսկու երաշխավորագրերի միջոցով:  Ի վերջո, Նիկոլայ I կայսրն իրականացնում է Էրմիտաժը հանրային թանգարանի վերածելու մտահղացումը, որը բացվում  է 1852թ հատուկ այդ նպատակով կառուցված նոր շինության՝ Նոր Էրմիտաժում, որտեղ այդ ժամանակաշրջանում պահվում էին հին արևելյան, հին եգիպտական, անտիկ ու միջնադարյան մշակույթի, Արևմտյան ու Արևելյան Եվրոպայի արվեստի գործեր, ինչպես նաև Ասիայի հնէաբանական ու գեղարվեստական հուշարձաններ, Vlll-XlX ռուսական արվեստի գործեր, որոնց շնորհիվ թանգարանի տարեկան այցելուների քանակը դեռ այն ժամանակ հասնում էր հիսուն հազարի:
XIX դարից սկսած Էրմիտաժն սկսում է համալրվել ռուսական արվստի գործերով, ինչին նպաստում  է նաեւ նշանավոր արվեստաբան ու գիտնական Անդրեյ Սոմովը, որի հսկայական ջանքերի շնորհիվ ուսումնասիրվում են արվեստի մի շարք գործեր, այդ թվում՝ վերջինիս մեծածավալ աշխատանքի արդյունքում  նրա կողմից հրատարակվում  է «Էրմիտաժ պատկերասրահի գրացուցակը», որը ներառում էր իտալացի ու իսպանացի գեղանկարիչների գործերը:
Կայսերական իշխանության տապալումից հետո Էրմիտաժն էական փոփոխությունների  է ենթարկվում: Այն զգալիորեն հարստանում  է  պետականացված  մասնավոր  հավաքածուների  հաշվին, որոնց թվում Բոտտիչելլիի, Անդրեա դել Սարտոյի, Կորեջոյի, Ռեմբրանդտի, Կանոբայի, Դելակրուայի գործերն էի:
1948թ. Մոսկվայի ու Սանկտ Պետերբուրգի միջև մշակութային ժառանգության հերթական տեղաբաշխման արդյունքում Էրմիտաժը համալրվում  է  Սերգեյ Շուշկինի եւ Իվան Մորոզովի մոսկովյան հավաքածուներով, ընդ որում, եթե մինչ այդ Էրմիտաժում կարելի էր գտնել մեծամասամաբ հին վարպետների գործեր, ապա այդ ժամանակ թանգարանի արվեստի գործերի ժամանակագրական շրջանակն զգալիորեն ընդլայնվում  է  շնորհիվ  իմպրեսիոնիստների, Սեզանի, Վան Գոգի, Մատիսի, Պիկասսոյի ու գեղանկարչական այլ նոր ուղղությունների ներկայացուիչների գործերով: Բայց թանգարանը նաև որոշակի կորուստներ է ունենում, քանի որ մասնավորապես Ձմեռային պալատի հիմնական մի շարք գործեր տեղափոխվում են Մոսկվայի գեղարվեստի թանգարան:
Հայրենական Մեծ պատերազմի տարիներին Էրմիտաժի հավաքածուների մեծ մասը (գրեթե երկու միլիոն միավոր) տարհանվում է Ուրալ, իսկ Էրմիտաժի նկուղներն օգտագործվում էին որպես զինապահեստ: Մինչդեռ թանգարանի աշխատակիցնրը շարունակում էին կատարել իրենց ուսումնասիրություններն ու անգամ անցկացնել արվեստաբանական դասախոսություններ: Դեռ մինչ պատերազմի ավարտը թանգարանի սրահներում սկսվում են վերականգնողական աշխատանքներ, իսկ հաղթանակից հետո թանգարանը վերադարձնում է արվեստի իր բոլոր գործերը:, ընդ որում՝ արվեստի ոչ մի գործ այդ ընթացքում չի կորչում եւ միայն քիչ մասն էր, որ վերականգնման կարիք ուներ:
Ժամանակակից Էրմիտաժը ներկայացնում  է  համաշխարհային արվեստի  ու մշակույթի զարգացումը սկսած քարե դարից մինչ քսաներորոդ դար: Հատկապես մեծ արժեք ունեն նախնադարյան արվեստի ու հնէաբանական մշակութային գործերը: Հին վարպետների ցուցասրահներն առ այսօր շարունակում են վկայել ռուս կայսրերի ակադեմիական բարձր ճաշակի մասին, որի վառ դրսևորումն են նրանց կողմից ձեռք բերված այնպիսի հավաքածուները, որոնք ներառում են Բարձր Վերածննդի, բոլոնական դպրոցի, կլասիցիզմի, ռոկոկոյի ու արվեստի այլ նշանավոր ուղղությունների գործեր:
Posted by Արվեստի Աշխարհը at 02:13
Email ThisBlogThis!Share to TwitterShare to FacebookShare to Pinterest
Newer Post Older Post Home
Subscribe to: Post Comments (Atom)
Միքելանջելո Բուոնարոտի (1475-1564թթ.)՝ իտալացի մեծն քանդակագործ, գեղանկարիչ, ճարտարապետ, պոետ և մտավորական, Վերածննդի դարաշրջանի մեծագու...
Պիեռ Օգյուստ Ռենուար «Մառլիի անտառը»
Վիկտոր Հյուգո «Փարիզի Աստվածամոր տաճարը»
«Փարիզի Աստվածամոր տաճարը» (1831) Վիկտոր Հյուգոյի հանրագիտարանն է, ֆրանսիական ռոմանտիզիմի հիմքը: Այս վեպը յուրովի պատմական է, իսկ գաղափ...
Էդուարդ Մանե (1832–1883 թթ.)՝ ֆրանսիացի հայտնի գեղանկարիչ, իմպրեսիոնիզմի հիմնադիրներից մեկը:  Ծնվել է 1832թ. հունվարի 23-ին Փարիզի...
«Անտիգոնե»՝ Սոֆոկլեսի ամենահայտնի ողբերգություններից մեկը, որն առաջին անգամ բեմադրվել է մ.թ.ա. 442թ.: Ստեղծագործության հիմքում ընկած է Թ...
Ստենդալ «Կարմիրը և սևը»
Ստենդալը պատկանում է ֆրանսիական ռեալիզմի առաջին շրջանին , ում  ստեղծագործությունը Լուսավորությանը XIX դարի ռեալի...
Միգել դե Սերվանտես «Դոն Կիխոտ»
Միգել դե Սերվանտեսի «Դոն Կիխոտ» վեպը հանդիսանում է Արևմտյան Եվրոպայի առաջին մեծածավալ վեպը, որից, ինչպես նշում է Բելինսկին, «...սկ...
Լուվր՝ աշխարհի խոշորագույն ու ամենահեղինակավոր թանգարաններից մեկը , որը գտնվում է Փարիզի կենտրոնում՝ Սենա գետի ա...
Օնորե դը Բալզակ «Շագրենի կաշին»
«Շագրենի կաշին» (1830-1831թթ.)՝ ֆրանսիական դասական ռեալիզմի հիմնադիր Օնորե դը Բալզակի ամենահայտնի վեպերից մեկը: Բալզակը պատմական վեպերի...
« Թշվառները » (1862 թ .) կյանքի խնդիրների ընդգրկումով և սոցիալական քննադատության թափով Վիկտոր Հյուգոյի ամենանշանակալից ...
Արխիվ March (1) January (3) December (1) May (1) April (5) March (2) February (3) January (17) December (2) November (4) October (12) September (9) August (5) July (7) June (19) May (22) April (14) March (12) February (18) January (22) December (3) November (34) October (28) September (55) August (19) July (43) June (25) May (49) March (13) February (9) January (1) December (9) November (14) October (7) September (1) August (67) July (10)
Simple theme. Theme images by gaffera. Powered by Blogger.